text: KIF Købehavn springer ud tirsdag
  20 august 2012 kl. 14.17
  Sammenslutningen af KIF Håndbold Elite A/S og resterne af fallerede AG København ventes at blive en realitet tirsdag.
  Målet er at skabe hele Danmarks håndboldklub, som kan blande sig i den absolutte top af europæisk tophåndbold. 
  Selskabet vil tiltrække en række topspillere fra det konkursramte AG København og sponsorer.
  Mandag holdt ledelsen i KIF møder med sæsonkortholdere, aktionærer, fanklubmedlemmer og sponsorer for at orientere om det nye og økonomisk stærkere selskab.
  Håndboldholdet får hjemmebane i både København og Kolding. Navnet bliver KIF København.
  Mandag deltog spillerne fra de to hold i fælles træning i Kolding.
  
  Opbakning fra erhvervsforening
  Erhvervsfremmeorganisationen Business Kolding hilser det nye selskab velkommen.
  - Sportsligt har samarbejdet stor værdi, for KIF kan blive hele Danmarks håndbold-flagskib, men også i forhold til erhvervslivet i Kolding og Trekantområdet har samarbejdet store perspektiver. For eksempel er der stort potentiale i at sponsere en klub med rødder i både Kolding og København, vurderer Business Koldings kommercielle chef, Claus Flensborg. 
  Business Kolding mener, at sponsorater i KIF nu får større reklameværdi.
  KIF Håndbold Elite A/S ventes at komme en meddelelse til børsen i morgen.
  